Diari Oficial de la Generalitat Valenciana


Sumari del DOGV 8367, del 23-08-2018 (2018/7892)

Informació pública de l'aprovació de l'informe ambiental i territorial estratègic de la modificació puntual número 12 del pla general d'ordenació urbana.
---------------------------------------------------------------------------------------------------------------------------------------------------------

### Dades del document

Número de DOGV
:   8367

Data del DOGV
:   23-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7892


Data del document
:   06-08-2018

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 12 del pla general d'ordenació urbana. [2018/7892]  
Havent donat compte de l'expedient relatiu a la modificació puntual número 12 del Pla general d'ordenació urbana de Rocafort, consistent en el canvi de la qualificació de dotacional esportiu privat a unifamiliar extensiva 4, de la parcel·la de l'avinguda Corts Valencianes, número 7 i referència cadastral 9230544HA8612M0145BH de Rocafort.  
Vist l'informe emès pels serveis jurídics de data 23 de març de 2018, que assenyala que en els termes descrits en la documentació tècnica presentada per a la modificació proposada, consistent en l'ordenació detallada del sòl urbà en tenir per objecte el canvi de la qualificació de dotacional esportiu privat a Unifamiliar Extensiva 4, però amb un aprofitament de la unifamiliar extensiva 1 (0,35 m²t/m²s) de la parcel·la de l'avinguda Corts Valencianes, número 7 (referència cadastral 7142252XU2976W5218LA); la preceptiva avaluació ambiental i territorial estratègica, es tramitarà pel procediment simplificat.  
  
Vist que amb data 20 de juny de 2018, es va emetre informe pels serveis tècnics competents, que disposa que la modificació puntual del pla general, objecte del present document, consistent, en el canvi de qualificació de l'ús de la parcel·la de privat esportiu a residencial no té repercussió significativa en els elements estratègics del territori, però sí generaria alguns efectes col·laterals sobre el medi ambient. Conclou l'informe,   
«Informa favorablement el contingut de la memòria i document inicial estratègic ambiental de la modificació, amb els següents condicionants com a mesures compensatòries:  
Mantenir en la mesura que siga possible la majoria de la vegetació existent.  
Integració paisatgística de l'habitatge en l'entorn.  
Mesures encaminades a la reducció i reutilització dels residus generats.»  
Atés que, l'instrument de planejament avaluat no té efectes significatius sobre el medi ambient, o el territori, segons disposen els tècnics i, seguint els criteris que s'estableixen en l'Annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), per a valorar la decisió de realitzar l'avaluació ambiental i territorial simplificada i la interpretació d'aquests criteris que es fa en la guia d'aplicació de la Llei 9/2006, de 28 d'abril, apartat 3.5.  
Vist que l'article 115 de la Llei 10/2015, modifica l'apartat c de l'article 48 de la LOTUP, i estableix per a supòsits com el present, d'ordenació detallada del sòl urbà, que l'òrgan ambiental per a l'avaluació ambiental i territorial estratègica és l'Ajuntament.  
  
Vist que la LBRL disposa que pot ostentar la condició d'òrgan ambiental i territorial municipal l'alcalde, com a competència residual de l'article 21.1.s, o la Junta de Govern Local o el tinent d'alcalde, els dos últims per atribució de l'alcalde, segons regula l'art. 23.2.b i 4 de la citada llei.  
El tinent d'alcalde, alcalde en funcions, per resolució de l'Alcaldia número 1413 de data 25 de juliol de 2018, vistos els documents i informes dels serveis tècnics i jurídics obrantes en l'expedient i d'acord amb el previst en l'article 51 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP0), resolc  
Primer. Emetre informe ambiental i territorial estratègic de l'aprovació de la modificació puntual número 12 del Pla general d'ordenació urbana de Rocafort, consistent en el canvi de la qualificació de dotacional esportiu privat a unifamiliar extensiva 4, de la parcel·la de l'avinguda Corts Valencianes, número 7, amb referència cadastral 3876878QP3682K6545PC de Rocafort, i es resol l'avaluació ambiental i territorial estratègica pel procediment simplificat per considerar que aquesta modificació no té efectes significatius sobre el medi ambient i el territori, d'acord amb els criteris establits en l'Annex VIII de la LOTUP, i els informes tècnics obrants en l'expedient.  
Segon. Donar compte d'aquesta resolució al Ple de l'Ajuntament, com a òrgan substantiu, i indicar la procedència de continuar la tramitació del procediment per a l'aprovació de la modificació puntual número 12, del Pla general d'ordenació urbana de Rocafort, d'acord amb els tràmits de l'article 57 de la repetida LOTUP.  
Tercer. Ordenar la publicació d'aquesta resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana (DOGV), deixant constància que l'informe ambiental i territorial estratègic perdrà la seua vigència i cessarà en la producció dels seus efectes, una vegada publicat en el Diari Oficial de la Generalitat Valenciana, no s'haguera procedit a l'aprovació del document avaluat en termini màxim de quatre anys des de la seua publicació.  
Quart. Notificar aquesta resolució a les persones interessades.  
  
Rocafort, 6 d'agost de 2018.- L'alcalde en funcions: Francisco D. Marco López.